கேள்வி: இலவுரா பெராரீசு குறித்து விரிவாக சொல்லுங்கள்.
பதில்: இலவுரா பெராரீசு ''(Laura Ferrarese)'' கனடா தேசிய ஆராய்ச்சி மன்றத்தில் பணிபுரியும் விண்வெளி ஆராய்ச்சியாளர் ஆவார். இவரது முதன்மையான பணி அபுள் தொலைநோக்கிவழி விண்வெளி சார்ந்த நோக்கீடுகள் செய்வதாகும்.
கேள்வி: இலவுரா பெராரீசு - இளமை பற்றி தகவல் சொல்.
பதில்: இவர் இத்தாலியில் உள்ள பதோவாவில் பிறந்தார். பதோவா பல்கலைக்கழகத்தில் கல்வி பயின்றார். இவர் 1996 இல் இயற்பியல் முனைவர் பட்டத்தை ஜான் ஆப்கின்சு பல்கலைக்கழகத்தில் பெற்றார். இவர் 2004 இல் உரட்செர்சு பல்கலைக்கழகப் பேராசிரியர் ஆனார். இவர் கலிபோர்னியா தொழில்நுட்ப நிறுவனத்திலும் பணிபுரிந்துள்ளார். இவர் 2014 இல் எலன் சாயர் கோகு பரிசுக்கான விருந்து தகைமையுரை ஆற்றியுள்ளார்.
கேள்வி: இலவுரா பெராரீசு - ஆராய்ச்சி பற்றி தகவல் சொல்.
பதில்: இவரது பணி இவருக்கு அபுள் விண்வெளித் தொலைநோக்கி, கனடா-பிரான்சு-அவாய் தொலைநோகி ஆகிய திட்டங்களுக்குத் தலைமையேற்கும் தகுதியை ஈட்டித் தந்தது. இவரது ஆய்வுகள் மீப்பொருண்மை கருந்துளைகளின் பொருண்மைகளைக் கண்டறிவதிலும் பால்வெளி புடைப்புகள் விண்மீன் விரைவை விரவச் செய்தலிலும் கருந்துளைப் பொருண்மை பால்வெளிப் புடைப்புகளின் ஊடாட்டத்திலும் செறிந்தமைந்தன. இவர் பால்வெளிக் கருக்களின் இயங்கியலிலும் அளவுறவுகளிலும் பால்வெளிப் புற தொலைவு விரிவின் அளவீட்டிலும் ஆய்வுகள் மேற்கொண்டார் .
கேள்வி: இலவுரா பெராரீசு - தகைமைகளும் விருதுகளும் பற்றி தகவல் சொல்.
பதில்: இவர் 2012 இல் இரண்டாம் எலிசபெத் அரசியின் வைர விருதிப் பெற்றார். இவர் வட அமெரிக்காவுக்குச் சென்று 2014 CASCA/RASC எலன் கோகு விரிவுரைகளை நிகழ்த்தியுள்ளார். இவர் 2000 நவம்பர் 30 இல், பிரித்தானிய ஒலிபரப்புக் கழகத்தின் “மீப்பொருண்மைக் கருந்துளைகள்” தொடரில் தோன்றி விரிவான விளக்கங்களைத் தந்துள்ளார். இவர் தனது வானியல் ஆராய்ச்சிப் பங்களிப்புகளுக்காக 2015 இல் பீட்டர் ஜி. மார்ட்டின் விருதைப் பெற்றார்.
கேள்வி: இலவுரா பெராரீசு - வெளியீடுகள் பற்றி விளக்கவும்.
பதில்: * Astronomy: Feeding the first quasars in 2003 * Wavelength Calibration of GHRS, Analysis of Side 2 Data (Proposals 2844 and 2845). Duncan, D. Ferrarese, L. Walsh, J.R., Walter, L. 1991, GHRS Science Report no. 35, STScI Publications. * Analysis of GHRS proposal 3021 and 3127: Comparison between GHRS and Copernicus Data. Ferrarese, L.1991, STScI Publications. * GHRS Status. Gilliland, R., Duncan D, Ferrarese, L., 1991, STScI Publications. * Calibration of the Photometric Sensitivity of some Low and Medium Resolution Gratings for the GHRS. Ferrarese, L. Walsh, J.R. 1990, GHRS Science Report no. 27, STScI Publications. * Analysis of GHRS proposal 3021: Wavelength Accuracy and Stability. Ferrarese, L. 1990, GHRS Science Report no. 26, STScI Publications. * Article: Co-author of Supermassive Black Holes (2002) Physics World.